Baščaršijska džamija

Baščaršijska džamija, pozata i kao Džamija Havadže Duraka, nalazi se na Baščaršiji u općini Stari Grad u Sarajevu. Izgrađena je 1528.http://www.medzlis-sa.ba/content/view/27/83/ Džamija je zadužbina hodže Duraka, po kome je i dobila ime. Unutrašnjost džamije karakterišu izvrsno rješenje osvjetljenosti dnevnim svjetlom i jako dobra akustika.

Prvobitno, Baščaršijska džamija je imala drvеnu kupolu koja je u požaru 1697. godine izgorjela i nakon toga je izgrađena ova današnja. 
Godine 1762. džamiju je o svom trošku prebojio Mehmed-paša Musinović. Rekonstruisana je poslije Drugog svjetskog rata.

Podignuta u središtu tadašnjeg privrednog centra sarajevske čaršije, imala je veliki značaj za njen ekonomski razvoj. Više dobrotvora, većinom trgovaca, zavještalo je svoja imanja za održavanje vazova (propovijedi) u ovoj džamiji.http://www.dzamije.info/index.php?p=objekte&f=show&id=1189.

Džamija je 2006. proglašena nacionalnim spomenikom Bosne i Hercegovine.http://www.aneks8komisija.com.ba/main.php?id_struct=6&lang=1&action=view&id=2856 Odluku je donijela Komisija za očuvanje nacionalnih spomenika na sjednici održanoj od  4. do 11. septembra 2006. u sastavu: Zeynep Ahunbay,  Amra Hadžimuhamedović (predsjedavajuća), Dubravko Lovrenović, Ljiljana Ševo i Tina Wik.

 Opis 
Baščaršijska džamija je jednoprostorna potkupolna džamija sa otvorenim vanjskim trijemom, koji je natkriven malim kupolama, i prigrađenom kamenom munarom. Njene vanjske dimenzije iznose cca 11,50 X 11,70 m. Osmostrana kamena munara ima prečnik cca 2,10 m, njena visina do alema iznosi 34,70 m. Izrađena je od sedre.

 Literatura 
 Mehmed Mujezinović, Islamska epigrafika Bosne i Hercegovine, knjiga I – Sarajevo, Sarajevo, 1988.  
 Behija Zlatar, Zlatni period Sarajeva: Prilozi historiji Sarajeva, Institut za istoriju, 1997 
 Alija Bejtić, Ulice i trgovi starog Sarajeva, Sarajevo 1973.
 Andrej Andrejević, Islamska monumentalna umetnost XVI veka u Jugoslaviji – kupolne džamije, Filozofski fakultet u Beogradu, Institut za istoriju umetnosti, Beograd, 1984

 Reference 

Kategorija:Džamije u Sarajevu
Kategorija:1528. u arhitekturi
Kategorija:Džamije u Starom Gradu
Kategorija:Nacionalni spomenici u Sarajevu